Օ՜ եղբայր, որտե՞ղ ես դու

**Օ՜ եղբայր, որտե՞ղ ես դու** (), 2000 թվականի երաժշտական երգիծական կատագերգական-դրամա ֆիլմ, որը գրել, արտադրել, խմբագրել են ռեժիսորներ Ջոել և Էթան Կոենները: Գլխավոր դերերում են Ջորջ Քլունին, Ջոն Տուրտրոն և Թիմ Բլեյք Նելսոնը։ Երկրորդական դերերում են նաև Չարլզ Դուրնինգը, Մայքլ Բադալուկոն, Ջոն Գուդմենը և Հոլի Հանթերը:

Ֆիլմի գործողությունները տեղի են ունենում Միսիսիպիի գյուղական շրջանում 1937 թվականի ամռանը: Երեք փախստական դատապարտյալներ փնտրում են թաքնված գանձ, մինչդեռ շերիֆը անխնջորեն հետևում է նրանց: Պատմությունը ժամանակակից երգիծանք է, որը, չնայած ներառում է Ամերիկայի Հարավի սոցիալական առանձնահատկությունները, լայնորեն հիմնված է Հոմերոսի «Ոդիսևսի» վրա: Ֆիլմում կան Սիրեններ, Կիկլոպ և գլխավոր կերպարի անունը, "Ոլիսիսս", որը Ոդիսևսի հռոմեական անունն է։ Ֆիլմի անվանումը հղում է 1941 թվականին Պրեսթոն Սթուրգսի նկարահանած ֆիլմին՝ «*Սալիվանի ճանապարհորդություններին»*, որտեղ գլխավոր դերասանը ռեժիսոր է, որ ցանկանում է Մեծ ճգնաժամի մասին կեղծ՝ O Brother, Where Art Thou  գրքի հիման վրա նկարահանել ֆիլմ։

Ֆիլմի մեջ օգտագործված երաժշտության մեծ մասը ներկայացված ժամանակաշրջանի ժողովրդական երաժշտություն է։ Ֆիլմը առաջիններից էր, որը լայնորեն օգտագործել է թվային գույնի ուղղում ՝ ֆիլմին աշնանային սեպիան տեսք տալու համար: Այն թողարկել է Buena Vista Pictures-ը Հյուսիսային Ամերիկայում, մինչդեռ Universal Pictures-ը, United International Pictures-ի միջոցով, ցուցադրել է այն այլ երկրներում: Ֆիլմը ստացել է դրական քննադատական ընդունելությոըն, և ֆիլմի սաունթրեքը ստացել է 2002 թվականի Գրեմմի մրցանակը տարվա ալբոմի համար։ Ֆիլմում երգերը կատարած քանթրի և ժողովրդական երաժիշտներից են Ջոն Հարտֆորդը, Ալիսոն Կրաուսը, Դան Թիմինսկին, Էմմիլո Հարրիսը, Գիլլիան Ուելչը, Ռալֆ Սթենլին, Քրիս Շարփը  և Փաթի Լովլեսսը: Նրանք միացել են ֆիլմի երաժշտությունը կատարելու Down from the Mountain համերգային շրջագայության ժամանակ: Կատարումներից մեկը նկարահանվել է  և թողարկվել որպես վավերագրություն։

## Դիպաշար
Երեք դատապարտյալներ՝ Փիթը, Դելմարը և առաջնորդ Յուլիսես Էվերեթ ՄաքԳիլը, փախչում են բանտից դուրս շղթայակապ աշխատելիս՝ թաղված գանձ գտնելու համար մի տարածքում, որը շուտով  հեղեղվելու և լճի է վերածվելու։ Երեքին տեղափոխում է երկաթուղու դրեզինա վարող կույր մարդ, որն ասում է, որ նրանք կգտնեն հարստություն, բայց ոչ այն, ինչ փնտրում են։ Եռյակը գնում է Ուոշի՝ Փիթի զարմիկի տուն, որը կոտրում է նրանց շղթաները և կերակրում նրանց։ Նրանք քնում են գոմում, բայց Ուոշը նրանց մասին հայտնում է շերիֆ Քուլիին, ով իր մարդկանց հետ միասին այրում է գոմը։ Ուոշի որդին օգնում է նրանց փախչել։ Հաջորդ օրը Փիթը և Դելմարը մկրտվում են գետում, բայց Էվերեթը հրաժարվում է միանալ նրանց։

Նրանց միանում է Թոմի Ջոնսոնին՝ մի երիտասարդ սևամորթ տղամարդ, որը պնդում է, որ իր հոգին վաճառել է սատանային՝ կիթառ նվագելու ունակության դիմաց։ Փողի կարիք ունենալով՝ չորսով կանգ են առնում ռադիոկայանում, որտեղ նրանք ձայնագրում են երգ՝ որպես Soggy Bottom Boys։ Այդ գիշեր եռյակը բաժանվում է Թոմիից, երբ ոստիկանությունը հայտնաբերում է նրանց մեքենան, և նրանք կարճ ժամանակով հանդիպում են օրենքից դուրս եկած Բեյբի Ֆեյս Նելսոնին։ Նրանց ձայնագրությունը դառնում է մեծ հիթ, թեև նրանք դրա մասին չեն իմանում։

Գետի մոտ խումբը լսում է երգ և տեսնում երեք գրավիչ կանանց, որոնք հագուստ են լվանում։ Կանայք նրանց եգիպտացորենի վիսկի են տալիս, և նրանք կորցնում են գիտակցությունը։ Արթնանալով՝ Դելմարը գտնում է Փիթի հագուստը իր կողքին ընկած և մի դոդոշ։ Նա եզրակացնում է, որ կանայք սիրեններ էին, որոնք Փիթին դոդոշի էին վերածել։ Ավելի ուշ, Աստվածաշունչ վաճառող միաչքանի Բիգ Դենը նրանց հրավիրում է պիկնիկի ճաշի, ապա խաբում է նրանց և սպանում դոդոշին։

Էվերեթի հայրենի քաղաք գնալու ճանապարհին Էվերեթն ու Դելմարը տեսնում են, որ Փիթը աշխատում է շղթայակապ աշխատում է։ Հասնելով քաղաք՝ Էվերեթը հանդիպում է իր կնոջՓը ենիին, որը փոխել էր ազգանունը և դուստրերին ասել, որ հայրը մահացած է։ Նա կռվի է բռնվում Վերնոնի՝ կնոջ նոր «փեսացուի» հետ։ Այդ գիշեր նրանք գաղտագողի մտնում են Փիթի կալանավայր և ազատում նրան։ Պարզվում է, որ կանայք գաղտնի որսորդներ էին, որոնք Փիթին քարշ տալով տարել էին և հանձնել իշխանություններին։ Տանջանքների տակ Փիթը ոստիկանությանը հայտնել է գանձի գտնվելու վայրը։ Այնուհետև Էվերեթը խոստովանում է, որ գանձ չկա։ Նա հորինել է դա՝ համոզելու  տղամարդկանց, որոնց հետ շղթայված էր, փախչել իր հետ՝ կնոջը նո ամուսնությունը խափանելու համար։ Փիթը զայրացած է Էվերեթի վրա, քանի որ նրա նախնական պատժի ժամկետը լրանալուց հետո մնացել էր երկու շաբաթ, և, հավանաբար, փախուստի համար նրան սպառնում է ևս հիսուն տարի։

Եռյակը պատահաբար հանդիպում է Կու-կլուքս-կլանի հավաքի, կլանի անդամները պլանավորում են լինչի դատաստանի ենթարկել Թոմիին։ Եռյակը քողարկվում է կլանի անդամների կերպարանքով և փորձում է փրկել Թոմիին։ Սակայն, կլանի անդամ Մեծ Դենը բացահայտում է նրանց ինքնությունը։ Սկսվում է քաոս, և Մեծ Կախարդը բացահայտում է իր ինքնությունը՝ հայտարարելով, որ ինքը Հոմեր Սթոքսն է՝ առաջիկա նահանգապետի ընտրությունների թեկնածու։ Եռյակը շտապեցնում է Թոմիին և կտրում մեծ այրվող խաչի հենարանները՝ այրելով Մեծ Դենին։

Էվերեթը համոզում է Փիթին, Դելմարին և Թոմիին օգնել իրեն վերադարձնել կնոջը։ Նրանք մասնակցում են Սթոքսի քարոզարշավի գալա-ընթրիք, քողարկված որպես լեռնաբնակ երաժիշտներ։ Խումբը սկսում է կատարել իրենց ռադիոհիթը։ Ամբոխը ճանաչում է երգը և խելագարվում։ Հոմերը ճանաչում է նրանց և պահանջում է ձերբակալել խմբին և բացահայտում է իր սպիտակամորթ գերակայության հայացքները, ամբոխը նրան վռնդում է քաղաքից։ Գործող թեկնածու Փեփի Օ'Դանիելը օգտվում է առիթից, աջակցում է «Սոգի Բոթոմ Բոյս»-ին և նրանց լիակատար ներում է շնորհում։ Փենին համաձայնվում է վերամուսնանալ Էվերեթի հետ՝ պայմանով, որ գտնի նրա բնօրինակ մատանին։

Հաջորդ առավոտյան խումբը մեկնում է մատանին գտնելու, որը գտնվում է հովտի մի խրճիթում, որտեղ Էվերեթի պնդման գտնվում էր գանձը։ Ոստիկանությունը, Փիթից իմանալով այդ վայրի մասին, ձերբակալում է խմբին։ չհավատալով ներում ստանալու նրանց պնդումները, շերիֆ Քուլին հրամայում է նրանց կախաղան հանել։ Էվերեթը աղոթում է Աստծուն, և հովիտը հեղեղվում է, և նրանք փրկվում են։ Թոմին գտնում է մատանին լողացող սեղանի վրա, և նրանք վերադառնում են քաղաք։ Սակայն, երբ Էվերեթը մատանին տալիս է Փեննիին, պարզվում է, որ դա իր մորաքրոջ մատանին է։ Կինը հայտարարում է, որ չի ամուսնանա նրա հետ այդ մատանիով, այլ միայն իր ամուսնական մատանով, որը դեռևս կորած է։ Ֆիլմի ավարտին կրկին երևում է դրեզինայիի վրա նստած կույր տղամարդը։

## Դերակատարներ
* Ջորջ Քլունի - Ուլիսս Էվերեթ Մակգիլ Նա համապատասխանում է Ոդիսևսին (Ոլիսիսս): Նրա երգչական ձայնը կրկնօրինակել է Դան Թիմինսկին:
* Ջոն Տուրտրո - Պիթի դերում։ Դելմարի հետ միասին Պիթը ներկայացնում է Ոդիսևսի զինվորներին, որոնք նրա հետ են ճանապարհորդում Տրոյայից Իթաքա, փնտրելով տան ճանապարհը: Նրա երգը կրկնօրինակել է Հարլի Ալենը:
* Թիմ Բլեյք Նելսոն - Դելմար Օ'Դոնելի դերում: Նելսոնը ինքն է երգում "In the Jailhouse Now" երգը, բայց մյուս երգերը կրնօրինակել է Փեթ Էնրայթը:
* Քրիս Թոմաս Քինգ - Թոմի Ջոնսոնի դերում, որակյալ բլուզ երաժիշտ: Նա կիսում է իր անունը և պատմությունը բլուսի երաժիշտ Թոմմի Ջոնսոնի հետ, ով, ինչպես ասվում է, իր հոգին վաճառել է սատանային խաչմերուկում (կամ Ռոբերտ Ջոնսոն)։
* Ջոն Գուդման - Դանիել «Մեծ Դեն» Տիգ, միամիտ գող և Կու կլուքս կլանի անդամ, որ ներկայանում է որպես Աստվածաշունչ վաճառող: Նա համապատասխանում է *Ոդիսևսի* Պոլիֆեմոս ցիկլոպին: 
* Հոլի Հենթերը - Փենին Վարվեյ-Մակգիլ, Էվերեթի նախկին կինը: Նա համապատասխանում է Ոդիսևսի Պենելոպեին։
* Չարլզ Դուրնինգ - Մենելաուս «Պապպի» Օ'Դենիել, Միսիսիպի նահանգապետը: Կերպարը հիմնված է Տեխասի նահանգապետ Վ. Լի «Պապպի» Օ'Դանիելի վրա։ Նա անունով նման է Ոդիսևսի Մենելայոսին, բայց համապատասխանում է պատմությունից Զևսին։
* Դենիել ֆոն Բարգեն - Շերիֆ Քուլի, անխոնարհ գյուղական շերիֆ, որը հետապնդում է եռյակին ֆիլմի ընթացքում: Նա համապատասխանում է *Ոդիսևսի* Պոսեյդոնին եւևհավանաբար նաև սատանային։ Նա համեմատվել է Բոս Գոդֆրիի հետ Cool Hand Luke-ում: 
* Ուեյն Դուվալ - Հոմեր Սթոքս, նահանգապետի թեկնածու և Կու կլուքս կլանի գլխավոր առաջնորդ: Նրա երգը կրկնօրինակել է Ռալֆ Սթենլին:
* Ռեյ Մքքինոնը - Վերնոն Թ. Վալդրիպ: Նա համապատասխանում է Ոդիսևսի Պենելոպեյի փեսացուներին։
* Ֆրանկ Կոլիսոն - Վաշինգտոն Բարտոլոմեու «Վաշ» Հոգվոլոպ, Փիթի զարմիկը:
* Մայքլ Բադալուկո - Ջորջ Նելսոն, ամերիկացի բանկային գող:
* Սթիվեն Ռութ - պարոն Լունդ, ռադիոկայանի կույր ղեկավար: Նա համապատասխանում է Հոմերոսին:
* Լի Վեյվերը - կույր, որ ճշգրիտ կանխատեսում է եռյակի արկածների արդյունքը: Նա համապատասխանում է *Ոդիսևսի* Տիրեսիային։ Նրա երգչական ձայնը կրկնօրինակել է Ռոբերտ Հեմլետը:
* Միա Թեյթ - Մուսետա Վանդեր և Քրիստի Թեյլոր՝ որպես երեք «սիրեններ»: Նրանց երգչական ձայնը կրկնօրինակել  են Էմմիլու Հարիսը, Ալիսոն Կրաուսը և Գիլիլյան Ուելչը:

## Մրցանակներ
Ֆիլմը ընտրվել է 2000 թվականի Կաննի կինոփառատոնի հիմնական մրցույթի մաս կազմելու համար

## Ծանոթագրություններ

## Արտաքին հղումներ
* 
* 
* 
* 
*  American Studies at the University of Virginia

Կատեգորիա:2000 ֆիլմեր
Կատեգորիա:StudioCanal ֆիլմեր
Կատեգորիա:Touchstone Pictures ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Անգլերեն ֆիլմեր
Կատեգորիա:Բադի մուվի
Կատեգորիա:Կոեն եղբայրների ֆիլմեր
Կատեգորիա:Միսսիսիպիում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1937 թվականին
Կատեգորիա:Ֆիլմեր, որոնց գործողությունները տեղի են ունենում Միսսիսիպիում